|  |  |
| --- | --- |
| **Pöytäkirja** |  |
|  |  |
|  |  |
|  |  |

**Keskipitkä aikavälin ilmastopolitiikan suunnitelman (KAISU) valmistelua tukevan työryhmän 2. kokous**

Aika: 27.1.2021, klo 9.00 – 10.50

Paikka: Skype

Paikalla: Jarmo Muurman (pj), Miia Berger (siht.), Magnus Cederlöf, Saara Jääskeläinen, Pekka Kalliomäki, Bettina Lemström, Kaisa Mäkelä, Jukka Uosukainen, Birgitta Vainio-Mattila, Ilari Valjus, Jyri Seppälä (ilmastopaneelin edustaja)

1. **Kokouksen avaus ja edellisen pöytäkirjan hyväksyminen**

Avattiin kokous ja hyväksyttiin edellisen kokouksen pöytäkirja. Todettiin, että Johannes Lounasheimo aloittaa Kaisu-työryhmän sihteeristössä Riikka Siljanderin äitiysloman johdosta.

1. **Viestintä ja osallistaminen**

Käytiin läpi alkuvuoden viestintäasioita:

* Kaisu-webinaari järjestettin 19.1. ja tilaisuudesta on kirjoitettu lyhyt yhteenveto: <https://ym.fi/web/ym/-/ilmastosuunnitelma-2035>
* Kansalaisille suunnattu Webropol-kysely on auki 19.1. – 19.2. osoitteessa: <https://ym.fi/-/kansalaisten-kuuntelemisesta-pontta-ilmastosuunnitelman-uudistukseen-miten-vahennamme-paastoja-tehokkaasti-ja-reilusti->
* Saamelaiskäräjien kanssa tullaan neuvottelemaan maalis-huhtikuussa
* Työpajatilaisuus sidosryhmille maalis-huhtikuussa. Teemoina pienryhmille ovat alustavasti liikenne, maatalous/ruoka ja rakennukset
* Kansalaisraati kevään aikana
* Ilmastopolitiikan pyöreä pöytä maalis-huhtikuussa
* Yhdenvertaisuustyötä pitkin matkaa

1. **Lisätietotarpeet**

Ennen kokousta pyydettiin eri sektorien edustajia kirjaamaan oman sektorinsa Kaisu-valmisteluun merkittävästi vaikuttavia tutkimuksia tai ohjelmia Tiimeristä löytyvään ”Kaisu-relevantit hankkeet”-asiakirjaan. Todettiin, että taulukossa on vielä aukkoja joiltain sektoreilta, ja taulukkoa pyydettiin täydentämään tarvittavilta osin.

Käytiin lyhyet katsaukset ministeriöittäin ja pyydettiin myös ilmastopaneelin edustajaa Jyri Seppälää kertomaan ilmastopaneelin relevanteista hankkeista.

Todettiin, että VTT:n HIISI-hanke tuottaa toimenpiteiden ilmasto- ja kustannusvaikutuksista tietoa osaltaan.

Merkittäviä lisätietotarpeita ei vielä tunnistettu

1. **Sektorikatsaus: öljylämmityksestä luopuminen**

Pekka Kalliomäki esitteli fossiilisesta öljylämmityksestä luopumisen toimenpideohjelmaa, joka on vielä poliittisessa käsittelyssä. Keskusteltiin lyhyesti toimenpiteiden kustannustehokkuuslaskelmista.

1. **Sektorikatsaus: liikenteen vähäpäästöisyys**

Yhteysongelmien vuoksi päätettiin siirtää liikenteen sektorikatsaus seuraavaan kokoukseen

1. **Muut asiat**

Todettiin, että WEM-skenaario on valmistunut seuraavaan kokoukseen mennessä.

Todettiin, että Kaisun runko löytyy jo Tiimeristä, ja sinne voi käydä lisäämässä sektorikohtaisia tekstejä

1. **Kokouksen päätös**

Seuraava työryhmän kokous järjestetään 17.2.